als_Latn dik_Latn sag_Latn
Me flokët e saj bjondë, të krehur nga pas dhe një dekolte aq të ulur sa zbulonte edhe një pjesë të barkut, Rita Ora nuk është një nga të ftuarat që pritet me padurim në programin familjar të BBC. Telespektatorët e The One Show, të prekur nga pamja e këngëtares 24-vjeçare javën e kaluar, u ankuan për shfaqjen e "paturp" të saj me mbi 400 ankesa.
Por, shikuesit e BBC mund të vihen para një situate të papëlqyer, pasi mund të mos e kenë dëgjuar ende se këngëtarja gjithnjë në kërkim të vëmendjes ia ka dalë të rrëmbejë një prej roleve më të paguara dhe më me influencë në televizion. Nga kjo e shtunë e në vazhdim, Rita do të shfaqet në The Voice, si pjesë e jurisë.
E ulur përkrah Sir Tom Jones, reperit Will.i.am dhe Ricky Wilson nga Kaiser Chiefs, ajo do të paguhet 500 mijë paund dhe po zëvendëson Kylie Minogue.
Kjo është fitore për Oran, e cila fluturoi nga Kosova në Angli kur ishte foshnje, veçanërisht sepse ajo nuk është aq e njohur për muzikën (ka publikuar vetëm 4 këngë singke), sa për tregimin e të brendshmeve, sjelljen provokuese me miqtë e famshëm dhe aftësitë e jashtëzakonshme të vetë-promovimit.
Për shembull, Vitin e Ri këngëtarja e kaloi në St Barts me të dashurin Ricky Hil, të birin e stilistit Tommy Hilfiger. Videoja e saj në avionin privat të familjes dhe në jahtin e tyre deri tani është parë 633 mijë herë. Në një moment tjetër, ajo hapi fustanin ngjyrë ari në ballon e vjetshme Met për t'i treguar të brendshmet fotografëve. Ajo vazhdimisht poston foto duke puthur shoqet e saj në buzë; të gjitha nga Cara Delevongne, tek Kate Moss dhe Ellie Goulding.
Duket se ajo ka mësuar recetën e famës: mike me të personazhe të njohur si Madonna, Prince dhe Michelle Obama, një politikë (zh)veshjeje shumë elastike; një varg sjelljesh false lezbike dhe një prani e madhe në median sociale (më shumë se 4 milion ndjekës në Twitter)
Por, kush është ky yll me kaq shumë vetëbesim?
Rita lindi në Prishtinë në vitin 1990, me prindër Besnik Sahatciun, një biznesmen në Kosovë dhe tashmë pronari i një pub-i në Londër, dhe Verën, një psikiatre. Atëherë ajo quhej Rita Sahatciu, sipas Rita Hayworth: aktores së preferuar të gjyshit të saj, por pasi familja u zhvendos në Londrën Perëndimore në vitin 1991, ata morën mbiemrin Ora, pasi është më i lehtë për t'u shqiptuar.
Rita u rrit në familjen "e klasës së mesme, që punonte fort", ashtu siç i përshkruan vetë, ajo ndoqi shkollën katolike lokale, të ndjelur nga shkolla teatrale Sylvia Young, ku janë shkolluar edhe Emma Bunton dhe Amy Winehouse.
Ajo u zbulua si këngëtare, ndërsa këndonte në tregun Portobello. Rita firmosi "një marrëveshje të lirë" me një producent muzikor. Pas çdo dite shkolle, ajo shkonte në studio dhe këndonte, por nuk fitoi asgjë. Vendosmëria e saj për t'u bërë këngëtare vijoi dhe ajo la kolegjin për të ndjekur evente muzikore nëpër bare e pub-e. Zbulimi i madh erdhi kur bëri vokalin në një prej këngëve të Craig Dacid. Më pas, ajo u ftua të takonte reperin Jay Z në New York.
Në vitin 2009, ajo firmosi me markën e Jay-t, Roc Nation. Hiti i saj i parë "Hot Right Now" erdhi në vitin 2012. Në të njejtin vit, ajo publikoi albumin debutues, me 3 single në vend të parë.
Që atëherë, ajo ka publikuar vetëm një këngë I Will Never Let You Down, e cila gjithashtu arriti vendin e parë. Albumi i saj i dytë do të publikohet këtë muaj.
Ndërsa kur nuk janë duke publikuar muzikë të re fama e artistëve zbehet, profili i Oras kapi majat. Në këto dy vite, kur nuk ka qënë duke promovuar muzikë, kalendari i saj social ka qënë i mbushur. Madje, arsyeja se pse albumi u vonua ishte se Rita ishte shumë e zënë duke bërë gjithçka, përveçëse duke kënduar në studio.
Fama e saj pati shtytjen e parë nga shoqërimi me modelen Cara Delevingne. Marrëdhënia e tyre e afërt dhe shumë publike i ndihmoi të dyja të kapnin majat e famës.
Në vitin 2013, Cara veshi një bluzë që shkruante "gruaja e Ritës". Ato putheshin në buzë në shumë raste. Kjo marrëdhënie ngrinte dyshime për seksualitetin e saj, edhe pse Rita kishte patur shumë partnerë meshkuj.
Marrëdhënia mes dy vajzave është ftohur tashmë, por Rita thotë se janë mike të mira. Duket se gjithçka kishte qënë strategji mediatike.
Rita shkon rregullisht në Chiltern Firehouse, restoranti më i famshëm i Londrës dhe pak para Krishtlindjeve ajo takoi presidentin Obama dhe Michelle Obaman.
Të gjitha eventet sociale, ajo i dokumenton në rrjetet sociale. Ky ekspozim non-stop i kënaq fansat e saj.
Marka e saj e ka ndihmuar të jetë imazhi i shumë kompanive si Rimmel, Cavalli, një marrëveshje për një këngë për Burberry. Ajo ka dalë në reklama për Marks & Spencer dhe aktron në 50 Shades of Grey. Me siguri që skuadra e saj prej 16 vetësh, publicistë dhe menaxherë, e kanë ndihmuar t'i sigurojë këto punë.
E vetmja gjë jo edhe aq e suksesshme në jetën e saj është dashuria. Romanca e dështuar me Rob Kardashian, vëllain e Kim, përfundoi me Rob që e shante në Twitter se kishte fjetur me më tepër se 20 meshkuj. Akuzat se ajo kishte fjetur me Jay Z u hodhën poshtë nga vetë Rita, duke e quajtur një mungesë respekti ndaj Beyonce-s këtë thashethem. Rita ka qënë e lidhur me James Arthur dhe Calvin Harris. Marrëdhëniet e saj me këta meshkuj, vetë sa e kanë rritur famën e saj.
Anglezët pyesin: "Pjesëmarrja e saj në The Voice do të jetë një hit në karrierën e Ritës dhe sytë e publikut?"
Burimi: Daily Mail
#shwobiz
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tuk_Latn